**Խավիեր Պեդրո Սավիոլա** (իսպ.՝ Javier Pedro Saviola; դեկտեմբերի 11, 1981(1981-12-11)[…], Բուենոս Այրես, Արգենտինա), արգենտինացի նախկին ֆուտբոլիստ, հարձակվող։ 2005 թվականին ընդգրկվել է ներկայում ապրող 125 մեծագույն ֆուտբոլիստների՝ ՖԻՖԱ 100 ցանկում։ Դարձել է 2004 թվականի Օլիմպիական խաղերի չեմպիոն Արգենտինայի հավաքականի կազմում։ 2006 թվականի աշխարհի առաջնության մասնակից է։

Ակումբային կարիերա
------------------

### «Ռիվեր Փլեյտ»

Սավիոլան «Ռիվեր Փլեյթում» իր նորամուտը կատարել է 16 տարեկանում։ Կարիերայի սկզբում Խավիերը շատ գոլեր է խփել՝ մի քանի անգամ մրցաշրջանի ավարտին ճանաչվելով «Ռիվեր Փլեյթի» լավագույն ռմբարկու։
1999 և 2000 թվականներին նրա անմիջական մասնակցությամբ «Ռիվեր Փլեյթը» հաղթել է Կլաուսուրայում և Ապերտուրայում։ Սավիոլան 18 տարեկան հասակում արժանացել է Հարավային Ամերիկայի «Տարվա ֆուտբոլիստ-99» կոչմանը։

### Կարիերան Իսպանիայում

Սավիոլան «Բարսելոնայի» կազմում
2001 թվականին Սավիոլան 19 տարեկան հասակում պայմանագիր է կնքել իսպանական «Բարսելոնա» ակումբի հետ։ Տրանսֆերի արժեքը կազմել է 15 000 000 ֆունտ։ Տեղափոխությունից կարճ ժամանակ անց նա ստացել է Իսպանիայի քաղաքացիություն և նրա վրա չի տարածվել սահմանափակման կանոնը։ Իր առաջին մրցաշրջանում Սավիոլան խփել է 17 գոլ՝ զբաղեցնելով 4-րդ տեղը Լա Լիգայի ռմբարկուների ամփոփիչ ցուցակում։ Երկրորդ մրցաշրջանում նրա գործերը վատ էին Իսպանիայի առաջնության առաջին կեսում, և Խավիերը խփել է ընդհանուր առմամբ 2 գոլ։ «Կապտանռնագույնների» ամբավարար արդյունքների պատճառով Լուի վան Գալը հեռացվել է պաշտոնից, և նրան փոխարինել է Ռադորմիր Անտիչը, որը սկսել է թիմում հաճախ ընդգրկել արգենտինացի հարձակվողին։ Արդարացնելով մարզչի վստահությունը՝ Սավիոլան լավ արդյունք է ցուցաբերել՝ գրավելով հակառակորդի դարպասը 11 անգամ։ 2003/04 մրցաշրջանում Անտիչին փոխարինել է Ֆրանկ Ռայկարդը։ Նոր մարզչի հետ Խավիերը շարունակել է հանդես գալ նույն հաջողությամբ՝ խփելով 14 գոլ, սակայն թիմում եղած հարձակվողների պատճառով, ինչպես նաև մարզչի՝ հիմնական հարձակվող Պատրիկ Կլյուվերտի տաղանդը բարձր գնահատելու պատճառով արգենտինացին ստիպված է եղել հեռանալ թիմից։

2004 թվականի ամռանը Սավիոլան վարձավճարային հիմունքներով տեղափոխվել է«Մոնակո» ակումբի կազմ։ Ֆրանսիայում, Խավիերը չի ցուցաբերում նույն արդյունավետությունը՝ իսպանական Լիգա 1-ի շրջանակներում անցկացնելով 29 խաղ և խփելով 7 գոլ։ 2005 թվականի ամռանը նա վերադարձել է «Բարսելոնա», սակայն Ռեյքարդը հասկացրել է, որ նրա կարիքը չունի։ Սավիոլան վարձավճարային հիմունքներով տեղափոխվել է «Սևիլյա»։ Նա փոխարինել է «Ռեալ» տեղափոխված Ժուլիո Բապտիստային։ «Սևիլյայի» կազմում Խավիերը նվաճել է իր առաջին տիտղոսը՝ ՈՒԵՖԱ-ի գավաթ։ 2006/07 մրցաշրջանի սկզբում նա վերադարձել է «Բարսելոնա», որտեղ մասնակցել է 18 խաղի և խփել 5 գոլ։ Այդքան խաղաժամանակ նա ստացել է այն պատճառով, որ թիմում կային վնասվածքներ ստացած բազմաթիվ հարձակվողներ։

«Բարսելոնան» որոշել է չերկարաձգել պայմանագիրը արգենտինացու հետ և վերջինս, դժգոհ լինելով ստեղծված իրավիճակից, պայմանագիր կնքել «Մադրիդի Ռեալի» հետ։ Չնայած շահավետ պայմանագրին՝ Սավիոլան կրկին բախվել է մեծ մրցակցության հարձակման գծում։ Ձմռանը «Ռեալը» պայմանագիր է կնքել Հունտելարի հետ։ Դրանից հետո Խավիերին ավելի քիչ խաղաժամանակ է հասել։ Ընդհանուր առմամբ արգենտինացին թիմի կազմում անցկացրել է 28 խաղ և խփել 5 գոլ։

### «Բենֆիկա»

Սավիոլան «Բենֆիկա» ակումբի կազմում
Սավիոլան նշում է իր գոլը «Բենֆիկա» ակումբի կազմում
2009 թվականի հունիսի 27-ին Սավիոլան դարձել է «Բենֆիկա» ակումբի խաղացող. տրանսֆերի արժեքը կազմել է 5 մլն եվրո։ Հունվարի 2-ին Սավիոլան «Բենֆիկայի» հետ պայմանագիրը երկարաձգել է մինչև 2013 թվականը 5 մլն եվրո աշխատավարձով։ Նույն թվականի հուլիսի 16-ին շվեյցարական «Սիոն» ակումբի դեմ ընկերական խաղում խփել է իր առաջին գոլը «Բենֆիկայում»՝ իրացնելով 11 մետրանոցը։

2009 թվականի հոկտեմբերի 26-ին Եվրոպա Լիգայի «Էվերթոն» ակումբի դեմ խաղում Սավիոլան դուբլ է ձևակերպել, ինչպես նաև աչքի է ընկել պատասխան խաղում, իսկ չորս օր անց գրավել է «Նասիոնալ» ակումբի դարպասը Պորտուգալիայի առաջնության շրջանակներում։ Դեկտեմբերի 20-ին Խավիերի գոլը եղել է միակը «Պորտու» ակումբի դեմ դերբիի ընթացքում։ Մինչ մրցաշրջանի ավարտը հարձակվողը 27 խաղում խփել է 11 գոլ։

2011 թվականին թիմ է եկել իսպանացի հարձակվող Ռոդրիգոն, որը դարձել է Սավիոլայի գլխավոր մրցակիցը հիմնական կազմում տեղ գրավելու համար։ 2012 թվականի ամռանն ավարտվել է Խավիերի պայմանագրի ժամկետը, և «Բենֆիկան» որոշել է չերկարաձգել այն

### «Մալագա»

2012 թվականի ամառային տրանսֆերի վերջին օրերին Խավիերը պայմանագիր է կնքել իսպանական «Մալագայի» հետ։ 2012 թվականի սեպտեմբերին Սավիոլան կատարել է իր նորամուտը «Մալագայի» կազմում։ Նույն թվականի սեպտեմբերի 15-ին «Լևանտեի» դեմ խաղում Խավիերը խփել է իր առաջին գոլը նոր ակումբում և կատարել գոլային փոխանցում Ժոակինին։ Սեպտեմբերի 18-ին Չեմպիոնների Լիգայում «Մալագայի» նորամուտային՝ Սանկտ Պետերբուրգի «Զենիթ» ակումբի դեմ խաղում Սավիոլան խփել է իր թիմի երկրորդ գոլը։ Սեպտեմբերի 29-ին խփել է իր երկրորդ գոլը «Բետիսի» դարպասը և օգնել թիմին հաղթել խոշոր հաշվով՝ 4:0։ Նոյեմբերի 24-ին «Վալենսիայի» դեմ խաղում Սավիոլան գոլ է խփել և օգնել թիմին հաղթել 4:0 հաշվով։ Դեկտեմբերի 8-ին Խավիերը նորից գոլի հեղինակ է դարձել «Գրանադայի» դեմ խաղում, իսկ նրա թիմը հաղթել է 4:0 հաշվով։

### «Օլիմպիակոս»

2013 թվականին Սավիոլան՝ որպես ազատ գործակալ, պայմանագիր է կնքել հունական «Օլիմպիակոս» ակումբի հետ։

Միջազգային կարիերա
------------------

2001 թվականի Աշխարհի երիտասարդական առաջնությունում Սավիոլան ճանաչվել է մրցաշարի լավագույն ռմբարկու, ինչպես նաև լավագույն ֆուտբոլիստ։ Մրցաշարի 7 խաղերում խփելով 11 գոլ` նա սահմանել է ռեկորդ և Արգենտինայի երիտասարդական հավաքականին օգնել նվաճել ոսկե մեդալներ։ Չնայած մրցաշարից հետո Խավիերը բազմաթիվ հրավերներ է ստացել եվրոպական ակումբներից և ակումբային մակարդակում ցուցադրել վստահ խաղ, նա չի ընդգրկվել Արգենտինայի հավաքականի հայտացուցակում` մասնացելու 2002 թվականի աշխարհի առաջնությանը՝ իր տեղը զիջելով Կլաուդիո Կանիջային։

Երկու տարի անց Սավիոլան արժանացել է ոսկե մեդալի 2004 թվականի Օլիմպիական խաղերում։ 2006 թվականին նա ընդգրկվել է հավաքականի հայտացուցակում՝ մասնակցելու Գերմանյայում կայանալիք աշխարհի առաջնությանը։ Մրցաշարում նա գոլ է խփել Կոտ դ'Իվուարի հավաքականի դեմ խաղում և կատարել գոլային փոխանցումներ Սերբիայի և Չերնոգորիայի հետ հանդիպումներում։

2009 թվականի դեկտեմբերի 5-ին Սավիոլան որոշել է ավարտել կարիերան երկրի հավաքականում, որպեսզի կարողանա ավելի շատ ուշադրություն դարձնել ակումբային կարիերային։

Ակումբային վիճակագրություն
--------------------------

| Ելույթներ | Առաջնություն | Գավաթներ | Մայրցամաք. | Այլ | Ընդհանուր |
| --- | --- | --- | --- | --- | --- |
| Ակումբ | Լիգա | Մրցաշրջան | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր 
 |
| **Իսպանիա Բարսելոնա**  | Պրիմերա | 2001/02 | 36 | 17 | 0 | 0 | 12 | 4 | 0 | 0 | 48 | 21 |
| 2002/03 | 36 | 13 | 0 | 0 | 12 | 7 | 0 | 0 | 48 | 20 |
| 2003/04 | 33 | 14 | 0 | 0 | 7 | 3 | 0 | 0 | 40 | 17 |
| 2006/07 | 18 | 5 | 3 | 2 | 1 | 0 | 0 | 0 | 22 | 7 |
| **Ընդհանուր** | 123 | 49 | 3 | 2 | 32 | 14 | 0 | 0 | 158 | 65 |
|
| **Ֆրանսիա Մոնակո *(վարձավճար)*** | Լիգա 1
 | 2004/05 | 29 | 7 | 0 | 0 | 7 | 4 | 0 | 0 | 36 | 11 |
| **Ընդհանուր** | 29 | 7 | 0 | 0 | 7 | 4 | 0 | 0 | 36 | 11 |
|
| **Իսպանիա Սևիլյա *(վարձավճար)*** | Պրիմերա | 2005/06 | 29 | 9 | 0 | 0 | 12 | 5 | 0 | 0 | 41 | 14 |
| **Ընդհանուր** | 29 | 9 | 0 | 0 | 12 | 5 | 0 | 0 | 41 | 14 |
|
| **Իսպանիա Ռեալ Մադրիդ** | Պրիմերա | 2007/08 | 9 | 3 | 4 | 0 | 2 | 0 | 1 | 0 | 16 | 3 |
| 2008/09 | 8 | 1 | 2 | 1 | 4 | 0 | 0 | 0 | 14 | 2 |
| **Ընդհանուր** | 17 | 4 | 6 | 1 | 6 | 0 | 1 | 0 | 30 | 5 |
|
| **Պորտուգալիա Բենֆիկա**  | Սագրիշ Լիգա
 | 2009/10 | 27 | 11 | 6 | 2 | 11 | 6 | 0 | 0 | 44 | 19 |
| 2010/11 | 24 | 9 | 10 | 4 | 12 | 1 | 1 | 0 | 47 | 14 |
| 2011/12 | 18 | 4 | 7 | 2 | 6 | 0 | 0 | 0 | 31 | 6 |
| **Ընդհանուր** | 69 | 24 | 23 | 8 | 29 | 7 | 1 | 0 | 122 | 39 |
|
| **Իսպանիա Մալագա** | Պրիմերա | 2012/13 | 26 | 8 | 4 | 0 | 6 | 1 | 0 | 0 | 36 | 9 |
| **Ընդհանուր** | 26 | 8 | 4 | 0 | 6 | 1 | 0 | 0 | 36 | 9 |
|
| **Հունաստան Օլիմպիակոս** | Սուպերլիգա | 2013/14 | 25 | 12 | 4 | 0 | 5 | 2 | 0 | 0 | 34 | 14 |
| 2014/15 | 1 | 0 | 0 | 0 | 0 | 0 | 0 | 0 | 1 | 0 |
| **Ընդհանուր** | 26 | 12 | 4 | 0 | 5 | 2 | 0 | 0 | 35 | 14 |
|
| **Իտալիա Վերոնա** | Սերիա Ա | 2014/15 | 15 | 1 | 1 | 1 | 0 | 0 | 0 | 0 | 16 | 2 |
| **Ընդհանուր** | 15 | 1 | 1 | 1 | 0 | 0 | 0 | 0 | 16 | 2 |
|
| **Արգենտինա Ռիվեր Պլեյտ** | Պրեմիերա Դիվիսիոն
 | 2015 | 12 | 0 | 0 | 0 | 2 | 0 | 0 | 0 | 14 | 0 |
| **Ընդհանուր** | 12 | 0 | 0 | 0 | 2 | 0 | 0 | 0 | 14 | 0 |
|
| Ամբողջ կարիերա | 346 | 114 | 41 | 12 | 99 | 33 | 2 | 0 | 488 | 159 |

*2015 թվականի նոյեմբերի 21 տվյալներով*

### Գոլերն Արգենտինայի հավաքականում

| # | Ամսաթիվ | Վայր | Հակառակորդ | Հաշիվ | Արդյունք | Մրցաշար |
| --- | --- | --- | --- | --- | --- | --- |
| 01. | 20 ապրիլի, 2003 | Հունիսի 11 մարզադաշտ, Տրիպոլի, Լիբիա | Լիբիա Լիբիա | 0:**1** | 1:**3** | Ընկերական խաղ |
| 02. | 8 հունիսի, 2003 | Նագայ, Օսակա, Ճապոնիա | ՃապոնիաՃապոնիա | 0:**1** | 1:**4** | Ընկերական խաղ |
| 03. | 11 հունիսի, 2003 | Աշխարհի գավաթի մարզադաշտ, Սեուլ, Հարավային Կորեա | Հարավային ԿորեաՀարավային Կորեա | 0:**1** | 0:**1** | Ընկերական խաղ |
| 04. | 30 հունիսի, 2004 | Ջայենթս Սթեդիում, Նյու Ջերսի, ԱՄՆ | ՊերուՊերու | 0:**2** | 1:**2** | Ընկերական խաղ |
| 05. | 7 հուլիսի, 2004 | Էլիաս Ագիրեի մարզադաշտ, Չիկլայո, Պերու | ԷկվադորԷկվադոր | 1:**2** | 1:**6** | Ամերիկայի գավաթ-2004 |
| 06. | 1:**3** | 1:**6** | Ամերիկայի գավաթ-2004 |
| 07. | 1:**4** | 1:**6** | Ամերիկայի գավաթ-2004 |
| 08. | 17 նոյեմբերի, 2004 | Մոնումենտալ, Բուենոս Այրես, Արգենտինա | Վենեսուելա Վենեսուելա | **3**:1 | **3**:2 | ԱԱ-2006 որակավորման փուլ |
| 09. | 15 հունիսի, 2005 | Ռեյն Էներգի, Քյոլն, Գերմանիա | ԹունիսԹունիս | **2**:0 | **2**:1 | Կոնֆեդերացիաների գավաթ 2005 |
| 10. | 10 հունիսի, 2006 | Իմտեխ Արենա, Համբուրգ, Գերմանիա | Կոտ դ'ԻվուարԿոտ դ'Իվուար | **2**:0 | **2**:1 | Աշխարհի առաջնություն 2006 |
| 11. | 7 փետրվարի, 2007 | Ստադ դե Ֆրանս, Սեն Դենի, Ֆրանսիա | ՖրանսիաՖրանսիա | **1**:0 | **1**:0 | Ընկերական խաղ |

Ձեռքբերումներ
-------------

**Թիմային**

Արգենտինա «**Ռիվեր Պլեյտ**»

* 01 1st Արգենտինայի առաջնություն — Ապերտուրա 1999
* 01 1st Արգենտինայի առաջնություն — Կլաուսուրա 2000

Իսպանիա «**Սևիլյա**»

* ՈՒԵՖԱ-ի գավաթակիր — 2005/06

Իսպանիա «**Ռեալ Մադրիդ**»

* 01 1st Իսպանիայի առաջնություն — 2007/08

Պորտուգալիա «**Բենֆիկա**»

* 01 1st Պորտուգալիայի ֆուտբոլի առաջնություն — 2009/10
* Պորտուգալիայի լիգայի գավաթակիր — 2009/10
* Պորտուգալիայի լիգայի գավաթակիր — 2010/11
* Պորտուգալիայի լիգայի գավաթակիր — 2011/12

Հունաստան «**Օլիմպիակոս**»

* 01 1st Հունաստանի ֆուտբոլի առաջնություն — 2013/14

**Միջազգային**

Արգենտինա **Արգենտինա**

* 01 1st Մինչև 20 տարեկանների աշխարհի առաջնություն — 2001
* 01 1st Օլիմպիական խաղեր — 2004

**Անհատական**

Արգենտինա «**Ռիվեր Պլեյտ**»

* Արգենտինայի առաջնության լավագույն ռմբարկու — Ապերտուրա 1999

Արգենտինա **Արգենտինա**

* Հարավային Ամերիկայի լավագույն ֆուտբլիստ — 1999
* Ֆուտբոլի երիտասարդական առաջնության հաղթող - 2001
* 2001 թվականի ֆուտբոլի երիտասարդական առաջնության լավագույն ռմբարկու
* 2001 թվականի ֆուտբոլի երիտասարդական առաջնության լավագույն խաղացող

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. 1 2  FBref.com(բազմ․)
4. ↑  Interview with Javier Saviola Արխիվացված 2011-09-21 Wayback Machine; The Argentina Independent, 10 October 2008
5. ↑  «Sky Sports profile». Արխիվացված է օրիգինալից 2012 թ․ հոկտեմբերի 16-ին. Վերցված է 2018 թ․ հուլիսի 18-ին.
6. ↑  Савиола перешёл из «Реала» в «Бенфику» за 5 млн
7. ↑  «Бенфика» продлила контракт с Савиолой
8. ↑  Europa League: Everton humbled, Fulham denied Արխիվացված 2012-10-20 Wayback Machine; ESPN Soccernet, 22 October 2009
9. ↑  Unstoppable Benfica crush Nacional Արխիվացված 2013-03-19 Wayback Machine; PortuGOAL, 26 October 2009
10. ↑  Saviola fires Benfica to victory in classico Արխիվացված 2009-12-19 Wayback Machine; PortuGOAL, 20 December 2009
11. ↑  Обзор 4-го тура чемпионата Испании
12. ↑  Лига чемпионов. Группа С. «Малага» громит «Зенит», «Милан» играет с «Андерлехтом»
13. ↑  МАЛАГА VS. РЕАЛ БЕТИС 4 — 0
14. ↑  «Малага - Валенсия 4:0». soccerway.com. Արխիվացված օրիգինալից 2012 թ․ նոյեմբերի 30-ին. Վերցված է 2012 թ․ նոյեմբերի 24-ին.
15. ↑  «Малага - Гранада 4:0» (ռուսերեն). soccerway.com. 07.11.2012. Արխիվացված օրիգինալից 2012 թ․ նոյեմբերի 20-ին. Վերցված է 07.11.2012-ին.
16. ↑  Javier Saviola completes switch to Olympiacos; Sky Sports, 24 July 2013
17. ↑  *Իսպանիայի գավաթ, Պորտուգալիայի գավաթ, Լիգայի գավաթ, Հունաստանի գավաթ, Իտալիայի գավաթ:*
18. ↑  *ՈՒԵՖԱ Չեմպիոնների լիգա, ՈՒԵՖԱ Եվրոպայի լիգա, Լիբերտադորեսի գավաթ, Հարավամերիկյան գավաթ:*
19. ↑  *Իսպանիայի Սուպերգավաթ, Պորտուգալիայի Սուպերգավաթ:*

Արտաքին հղումներ
----------------

* Ֆուտբոլիստի էջը «Բարսելոնայի» կայքում Արխիվացված 2010-02-06 Wayback Machine(անգլ.)
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)

* Ֆուտբոլիստի էջը *TheFinalBall.com* կայքում(անգլ.)
* BDFutbol profile
* Stats at ForaDeJogo Արխիվացված 2017-09-07 Wayback Machine
* Guardian Stats Centre Արխիվացված 2011-05-11 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Խավիեր Սավիոլա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · ForaDeJogo (խաղացող) · L’Équipe · National Football Teams.com · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ · Internet Movie Database |
|  |
| Բառարաններ և հանրագիտարաններ | Munzinger |

 |